Odense Adresse-Contoirs Efterretninger, 1837-12-08
Faaborgkanten den 6 Decbr. En sjelden Festlighed forestaaer i denne Egn, nemlig Jndvielsen af Svanninge Kirke. Man forventer, at denne Høitidelighed vil finde Sted anstundende tredie Søndag i Advent. Ved bemeldte Kirke er i denne Sommer foretaget en overmaade betydelig Hovedreparation, der har kostet Kirkens nye Eier, Hs. Høivelbaarenhed Hr. Kammerherre Grev Bille Brahe til Grevskabet Brahesminde pp. store Summer. Den ædle Hr. Greve har Jntet sparet, der kunde være Kirken til Ziir, være sig indvendigt eller udvendigt, og det er derfor et henrykkende Syn for Enhver, der kjendte Svanninge Kirke i dens forrige Tilstand, at see den nu, da den er omskabt til en af de skjønneste Landsbyekirker i Fyen, ja maaskee i Danmark. Jstedetfor det gamle uhyggelige Taarn seer Man nu i vid Afstand et høit og herligt Spiir, der minder de Hidvandrende, at her er et Sted, hvor Aanden, kan hæve sig i hellig Andagt til den Usynliges Lov, Priis og Tilbedelse. Hvo ønsker ikke i sit Hjerte Held og Velsignelse over den ædle Greve, der, snart alderstegen, endnu gjorde dette til Guds Æres Fremme O, tag Ham, Gud i Varetægt, Beskjerm den hele ædle Slægt, Odense. Af større Stæders Indretninger savnede vor Bye hidtil en Læseforening, der, foruden at indeholde de almeeninteressanteste Blade og Tidsskrifter og de bedste Frembringelser af den æsthetiske Litteratur i det danske, tydske, franske og engelske Sprog, tillige havde et bestemt Lokale, hvor Medlemmerne kunde have Leilighed til at samle sig, deels til Læsning, deels til den Udvexling af Jdeer ved mundtlig Samtale, som i saa mange Henseender maa ansees for gavnlig. Dhrr. Konsul Grut, Konferentsraad v. Holten, Kjøbmand Chr. Jürgensen jr., Dr. Kalkar, Etatsraad Pontoppidan og Kjøbmand Schjerbeck ere nu sammentraadte, for om muligt at see en slig "Læseforening for Fyens Stift oprettet. Til de i den udstædte Jndbydelse fremsatte væsentlige Betingelser hører, at Skrifterne ligge til Læsning i Læseforeningens Lokale i 8 Dage; efter den Tid tjene de til Udlaan imellem Medlemmerne. Naar et tilstrækkeligt Antal af Medlemmer have meldt sig, indbydes disse til en Samling, for at tage de nærmere Love under Overveielse, samt vælge Selskabets Bestyrelse, der formenes at skulle bestaae af 4 Direkteurer og 14 Repræsentantere, desuden vælger Selskabet en Revisor og en Decisor, medens Bestyrelsen sørger for Antagelse af et Bud. J Læseværelset maa der ei føres Konversation, men der sørges for særskilte Konversationsværelser. Der maa beværtes med Kaffe, Thee og andre lignende Drikke; ogsaa maa der ryges Tobak. Lokalet er aabent om Vinteren fra Kl. 10 og om Sommeren fra Kl. 8 Formiddag indtil Kl. 11 om Aftenen. Nye Medlemmer optages ved Ballottering. Kontingentet ansættes, indtil videre til 6 Rbd. om Aaret, hvilket indkræves med 3 Mk. om Maaneden af indenbyes Medlemmer. Udenbyes Medlemmer betale kun 3 Rbd., der opkræves i 2 halvaarige Terminer. Subskriptionen gjelder for eet Aar. Læse foreningen ønskes at maatte træde i Kraft i den første Deel af det nye Aar. Udkastet til et provisorisk Regulativ for Odense, der i en saa vidtløftig og sammensat Kommune ikke var noget Hastværk, men udkrævede fleersidige Hensyn, er nu saavidt fremmet, at det og faa Dage vil være fuldendt til Jndsendelse. Foreløbig veed Man saa meget af de væsentlige Bestemmelser, at Byen faaer to borgerlige Raadmænd, Antallet af Borgerrepræsentanterne fastsættes til 18 og Skatteligningen overdrages en Kommission af 12 Medlemmer.